許廷鏗(Alfred)日前舉辦新歌試聽會及簽名會,由中午2點簽到晚上9九時,Fans沿途各站上車見偶像,Alfred簽名簽到手軟:「電車做新歌試聽會及簽名會,我之前好忍手唔幫Fans簽名,因為想等到今日先簽名,可以喺電車度同大家傾偈,我同歌迷之間似朋友多啲,呢日都會以親民為主。」
Alfred新歌《多多指教》推出在即,亦宣布即將海外宣傳:「廣東話有時頗限制,但如果令其他地方了解多啲廣東話,呢個講法有啲偉大,最想自己嘅音樂去到唔同嘅地方。」呢日雖然舉行「簽名會」,但中途發生「蝦碌」情况:「我本來準備咗十幾支簽名筆,不過呢一刻應該仲喺我張牀,簽名會唔記得帶筆真係黐咗線,好彩我有個美麗嘅Fans借支筆比我,應該都頂到兩站嘅,不過都叫同事幫手撲筆。」
許廷鏗笑言自己與Fans沒距離,還表示自己不時「周圍去」,希望與大家貼近:「希望用自己嘅影響力比其他人聽到,好多時作品源自Fans嘅DM,成為創作養分,而出碟係因為自己『老餅』、『老派』,想要有實物喺手,我都當唱片係自己卡片,不過張卡片嘅製作費好貴,只要有人買同想我簽名,所以都會製作。」